તેની સમસ્યાઓ ગણાવતાં તુષાર શાહે જણાવ્યું કે, ‘ભારત હાલ ૨૦૩૦ થી ૨૦૫૦ ટ્રિલિયન ક્યુબિક ભૂગર્ભ જળના ઉપયોગ દ્વારા દુનિયામાં પહેલા નંબરે પહોંચી ગયું છે, તેની પાછળ ઘણા કારણો જવાબદાર છે. છેલ્લા ૪૦ વર્ષથી ખેડૂતોને વીજળીના ઉપયોગ પર સબસિડી મળે છે, અને ગુજરાતમાં જ્યોતિગ્રામ યોજનાના કારણે ઇલેક્ટ્રિક પંપથી પાણી ખેંચવામાં આવે છે અને ખેતર સુધી પહોંચાડવામાં આવે છે, જેમાં પંપનું સોલરાઇઝેશન કરી શકાય. જેનાથી એક જગ્યાએથી બીજી જગ્યાએ પોણી મોકલવામાં લગભગ ૧૦૦૦ ગીગા વોટ પાવર વેડફાય છે. પણ જો ખેડૂત પોતાનો સોલર પ્લાન્ટ બનાવે તો એ પોતાના ખેતરમાં જ પાણી ઝડપથી ખેંચી શકે, વીજળીનો વ્યય ઘટે, ખેડૂત અન્ય ખેડૂતોને સોલર પાવર વેચીને આર્થિક મદદ પણ મેળવી શકે. તેનાથી ઇકોસિસ્ટમ અને ઇકોનોમી બંને સચવાઇ જશે. તેનાથી ભૂગર્ભ જળની સપાટીમાં પણ વધારો થશે.’